b"\n_START_ARTICLE_\nI Thought I Lost You (pesem)\n_START_SECTION_\nOzadje\n_START_PARAGRAPH_\nMiley Cyrus je za\xc4\x8dela sodelovati pri filmu Bolt, ko so jo izbrali za vlogo Penny, Boltove lastnice. Ustvarjalci filma so jo kasneje vpra\xc5\xa1ali, \xc4\x8de bi napisala pesem zase in za Johna Travolto, ki je glas posodil Boltu. Pesem je napisala v sodelovanju z Jeffreyjem Steeleom, ki je pesem tudi produciral in jo dokon\xc4\x8dala v zelo kratkem \xc4\x8dasu, saj sta imela dolo\xc4\x8den datum. Film so promovirali z nastopi po veliko mestih Zdru\xc5\xbeenih dr\xc5\xbeav Amerike, na katerih je Miley Cyrus nastopila tudi s pesmijo.\xc2\xa0\xc2\xbbNe samo, da zveni kot nekaj iz Hollywooda in zares producirana, lahko bi dodali tudi nekaj country sloga vanjo,\xc2\xab\xc2\xa0je povedala Miley Cyrus. Miley Cyrus je povedala, da je bil proces pisanja lahek. Preden je bila pesem napisana, se je John Travolta strinjal, da jo bo zapel.\xc2\xa0\xc2\xbbNo, bila bo prisr\xc4\x8dna pesem, kakr\xc5\xa1na koli bo \xc5\xbee,\xc2\xab\xc2\xa0je povedal. Po poslu\xc5\xa1anju pesmi so ga presenetile pisalne sposobnosti Miley Cyrus.\xc2\xa0\xc2\xbbZares je nadarjena za pisanje pesmi in zelo si je \xc5\xbeelela napisati dobro pesem za moj lik, Bolta, zato je od\xc5\xa1la poiskati partnerja za pisanje in zares sta se odli\xc4\x8dno odrezala,\xc2\xab\xc2\xa0je za MTV News povedal John Travolta._NEWLINE_John Lasseter, producent filma Bolt, se je odlo\xc4\x8dil, da bo pesem\xc2\xa0\xc2\xbbI Thought I Lost You\xc2\xab\xc2\xa0postala glavna pesem filma Bolt, saj se je ujemalo z zgodbo filma. Povedal je:\xc2\xa0\xc2\xbb[Pesem] tako povzema temo filma. Veste, pes in njegov lastnik se lo\xc4\x8dita, vendar se imata zelo rada - prisotno je toliko \xc4\x8dustev, da se lika ponovno najdeta in mislim, da o tem govori pesem.\xc2\xab John Lasseter je menil, da bo pesem samostojni projekt, vendar je kasneje menil, da se bo pesem enkratna za film. Pesem\xc2\xa0\xc2\xbbI Thought I Lost You\xc2\xab\xc2\xa0je ena izmed dveh pesmi iz sountracka filma Bolt in iz\xc5\xa1la na radiju Radio Disney za promocijo filma Bolt ter njegovega sountracka.\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbI Thought I Lost You\xc2\xab\xc2\xa0je teen pop pesem, ki vsebuje tudi pop rock elemente in traja tri minute in \xc5\xa1estintrideset sekund. Instrumentacija pesmi vsebuje elektri\xc4\x8dno kitaro in klavir. Pesem je napisana v E-duru in vokali Miley Cyrus se raztezajo \xc4\x8dez dve oktavi, od G\xe2\x82\x83 do A\xe2\x99\xad\xe2\x82\x85. Temu sledi procesija akordov E\xe2\x99\xad\xe2\x80\x94A\xe2\x99\xadsus2. Besedilo pesmi govori o\xc2\xa0\xc2\xbbizgubljanju in temu, kako nekaj spet najde\xc5\xa1, z glavno temo zvestobe.\xc2\xab\n_START_SECTION_\nKriti\xc4\x8dni sprejem\n_START_PARAGRAPH_\nPesem je s strani glasbenih kritikov prejela me\xc5\xa1ane ocene. William Ruhlmann iz spletne strani Allmusic je napisal:\xc2\xa0\xc2\xbbAlbum se pri\xc4\x8dne s pop/rock pesmijo 'I Thought I Lost You,' ki \xc4\x8dudno zveni kot ljubezenski duet med Johnom Travolto, mo\xc5\xa1kim v sredi petdesetih, ter najstni\xc5\xa1ko televizijsko in pop zvezdnico Miley Cyrus, dokler se ne spomnimo, da gre je Travolta glas pravzaprav posodil glavnemu liku iz filma, psu.\xc2\xab Pesem\xc2\xa0\xc2\xbbI Thought I Lost You\xc2\xab\xc2\xa0je prejela nominacijo za nagrado Broadcast Film Critics Association Award za\xc2\xa0\xc2\xbbnajbolj\xc5\xa1o pesem\xc2\xab\xc2\xa0na 14. podelitvi nagrad Broadcast Film Critics Association Award, vendar je nagrado dobila pesem Brucea Springsteena,\xc2\xa0\xc2\xbbThe Wrestler,\xc2\xab\xc2\xa0iz filma Rokoborec (2008). Pesem je prejela tudi nominacijo za zlati globus v kategoriji za\xc2\xa0\xc2\xbbnajbolj\xc5\xa1o originalno pesem\xc2\xab\xc2\xa0na 66. podelitvi zlatih globusov, vendar je tudi to nagrado nazadnje dobila pesem\xc2\xa0\xc2\xbbThe Wrestler\xc2\xab. Nepoznan novinar revije The Los Angeles Times je menil, da bi pesem morala biti nominirana in nazadnje tudi prejeti oskarja za\xc2\xa0\xc2\xbbnajbolj\xc5\xa1o originalno pesem\xc2\xab\xc2\xa0na 81. podelitvi nagrad Academy Awards. Kakorkoli \xc5\xbee, novinar je napisal, da sta verjetnost razblinili\xc2\xa0\xc2\xbbresna ovira [predstavljal naj bi jo le film Bolt] in velika Disneyjeva konkurenca.\xc2\xab\n_START_SECTION_\nVideospot in nastopi v \xc5\xbeivo\n_START_PARAGRAPH_\nVideospot za pesem\xc2\xa0\xc2\xbbI Thought I Lost You\xc2\xab\xc2\xa0se je prvi\xc4\x8d predvajal 3. novembra 2008 na Disney Channelu. Videospot se za\xc4\x8dne z odlomkom iz filma Bolt, kjer eden izmed likov iz filma, Rhino, zavpije:\xc2\xa0\xc2\xbbZa\xc4\x8dnimo!\xc2\xab\xc2\xa0Nato se mnogi odlomki iz filma hitro zavrtijo, dokler se Miley Cyrus in John Travolta ne prika\xc5\xbeeta med nastopanjem v snemalnem studiju. Miley Cyrus nosi zeleno, vzor\xc4\x8dasto srajico ter modre kavbojke, John Travolta pa nosi \xc4\x8drno jakno in \xc4\x8drne hla\xc4\x8de. \xc4\x8cez ostali del videospota prikazujejo Miley Cyrus in Johna Travolto ter odlomke iz filma Bolt. Kon\xc4\x8da se z Rhinom, ki izvede kratek plesni korak._NEWLINE_Miley Cyrus je v \xc5\xbeivo nastopala s pesmijo\xc2\xa0\xc2\xbbI Thought I Lost You\xc2\xab\xc2\xa0na koncertu na prostem, predvajanim na televiziji, imenovanim Good Morning America. Med nastopom je Miley Cyrus nosila ozko, belo bluzo in \xc4\x8drne kavbojke s sivim puloverjem. S pesmijo je leta 2008 nastopila tudi na prireditvi Macy's Thanksgiving Day Parade."